ฟาโรห์ที่ถูกกล่าวถึงในคัมภีร์ไบเบิล
ฟาโรห์โชเชงค์ที่ 1 (ตรงกลาง) ผู้ก่อตั้งราชวงศ์ที่ยี่สิบสองแห่งอียิปต์และเป็นฟาโรห์องค์แรก ๆ ที่ถูกกล่าวถึงในคัมภีร์ไบเบิลโดยมีบันทึกทางโบราณคดีเป็นหลักฐานรองรับ
คัมภีร์ไบเบิลกล่าวถึง**ฟาโรห์** (ฮีบรู: פַּרְעֹה, *Parʿō*) แห่งอียิปต์พระองค์ต่าง ๆ รวมถึงฟาโรห์ที่ไม่ระบุพระนามในเหตุการณ์ที่เล่าในคัมภีร์โทราห์ เช่นเดียวกับฟาโรห์ที่ระบุพระนามในภายหลังอีกหลายพระองค์ ซึ่งบางส่วนมีตัวตนจริงในประวัติศาสตร์หรือสามารถพิสูจน์ได้ว่าเป็นฟาโรห์พระองค์ใดในประวัติศาสตร์

ฟาโรห์ที่ไม่ปรากฏพระนาม
-----------------------

### ในหนังสือปฐมกาล

โยเซฟพาบิดาและเหล่าพี่ชายมาเข้าเฝ้าฟาโรห์ (ค.ศ. 1896)
ปฐมกาล 12:10 -20 เล่าเรื่องที่อับรามย้ายไปไปอียิปต์เพื่อหนีช่วงกันดารอาหารในคานาอัน อับรามกังวลว่าฟาโรห์ (ที่ไม่ปราฏพระนาม) จะสังหารตนและชิงซารายภรรยาของตนไป อับรามจึงบอกซารายให้บอกว่าเธอเป็นน้องสาวของอับราม ในที่สุดทั้งคู่ก็ถูกเรียกตัวไปเข้าเฝ้าฟาโรห์ แต่พระเจ้าทรงทำให้เกิดภัยพิบัติต่าง ๆ แก่ฟาโรห์เพราะฟาโรห์ตั้งใจจะอภิเษกสมรสกับซาราย เมื่อฟาโรห์ทรงทราบความจริงว่าซารายเป็นภรรยาของอับราม จึงทรงปล่อยตัวซารายและมีรับสั่งให้อับรามพาภรรยาและเก็บข้าวของกลับไปคานาอัน 

ในบทท้าย ๆ ของหนังสือปฐมกาล (ปฐมกาล 37-50) เล่าเรื่องที่โยเซฟบุตรชายของยาโคบถูกเหล่าพี่ชายของตัวเองขายให้ไปเป็นทาสในอียิปต์ แต่ภายหลังโยเซฟได้รับการเลื่อนตำแหน่งจากฟาโรห์ (ที่ไม่ปรากฏพระนาม) ให้เป็นผู้ดูแลราชสำนักแห่งอียิปต์ และภายหลังได้รับอนุญาตให้พาบิดา เหล่าพี่ชาย และครอบครัวมาอาศัยที่ดินแดนโกเชน (ทางตะวันออกของดินดอนสามเหลี่ยมปากแม่น้ำไนล์ อยู่บริเวณนคร Faqus ในปัจจุบัน) ในอียิปต์ นักเขียน Ahmed Osman ให้ความเห็นว่าฟาโรห์พระองค์นี้คือฟาโรห์ทุตโมสที่ 4 และโยเซฟคือบุคคลชาวอียิปต์ที่ชื่อ Yuya นักวิชาการคนอื่น ๆ ส่วนใหญ่ปฏิเสธคำกล่าวอ้างของ Osman

### ในหนังสืออพยพ

ในหนังสืออพยพ ชาวอิสราเอลที่เป็นผู้สืบเชื้อสายของบุตรชายยาโคบที่อาศัยในดินแดนโกเชนอยู่ภายใต้การปกครองของฟาโรห์พระองค์ใหม่ผู้ทรงกดขี่ชาวฮีบรู พระองค์บังคับให้ชาวฮีบรูให้ทำงานอย่างหนักเป็นเวลานาน รวมไปถึงการสร้างเมืองปิธมและราเมเสส การทำปูนสอและอิฐ พระองค์ยังมีรับสั่งให้สังหารเด็กชายชาวฮีบรูที่เกิดใหม่เพื่อลดจำนวนชาวฮีบรู เนื่องจากพระองค์ทรงกังวลเกี่ยวกับจำนวนประชากรชาวฮีบรูที่เพิ่มมากขึ้น (ชิฟราห์และปูอาห์พยายามจะยับยั้งเรื่องนี้ในช่วงสั้น ๆ แต่ไม่เป็นผล) โมเสสชาวเผ่าเลวีได้รับการช่วยชีวิตโดยแม่ของโมเสสที่สั่งให้มิเรียมพี่สาวของโมเสสคอยจับตาดูโมเสสหลังจากที่ทารกโมเสสถูกวางลงในตะกร้าต้นกกในแม่น้ำไนล์ พระราชธิดาของฟาโรห์พบโมเสสในตะกร้าจึงทรงรับเลี้ยงโมเสสเป็นโอรสบุญธรรม มิเรียมทูลถามพระราชธิดาของฟาโรห์ว่าจะให้หาหญิงชาวอิสราเอลมาช่วยเป็นแม่นมดูแลเด็กหรือไม่ จากนั้นจึงพามารดาของโมเสสเองมาเข้าเฝ้า มารดาของโมเสสจึงได้เลี้ยงดูโมเสสภายใต้การคุ้มครองของราชวงศ์ ภายหลังโมเสสกลับไปอยู่กับพระราชธิดาของฟาโรห์และเติบโตในฐานะสมาชิกของราชวงศ์

อ้างอิง
-------

1. ↑  Osman, Ahmed (1987). *Stranger in the Valley of the Kings*. New York: Harper & Row. pp. 14–15. ISBN 9780062506740. สืบค้นเมื่อ July 28, 2022.
2. ↑  Sweeney, Deborah (1992). "Review of *The Stranger in the Valley of the Kings*". *The Jewish Quarterly Review*. **82** (3/4): 575–579. doi:10.2307/1454900. JSTOR 1454900 – โดยทาง JSTOR.

บรรณานุกรม
----------

* Bennett, Chris (1996). "Temporal Fugues". *Journal of Ancient and Medieval Studies XIII*. คลังข้อมูลเก่าเก็บจากแหล่งเดิมเมื่อ 2018-07-16. สืบค้นเมื่อ 2011-11-03.
* Patterson, Richard D. (2003). "The Divided Monarchy: Sources, Approaches, and Historicity". ใน Grisanti, Michael A.; Howard, David M. (บ.ก.). *Giving the sense: understanding and using Old Testament historical texts*. Kregel. ISBN 978-0-8254-2892-0.
* Rohl, David (1995). *A Test of Time*. Arrow. ISBN 0-09-941656-5.
* Geraty, Lawrence T. (2015). "Exodus Dates and Theories". ใน Levy, Thomas E.; Schneider, Thomas; Propp, William H. C. (บ.ก.). *Israel's Exodus in Transdisciplinary Perspective: Text, Archaeology, Culture, and Geoscience*. Springer. pp. 55–64. ISBN 978-3-319-04768-3.

| * ด
* ค
* ก
* **หนังสืออพยพ**
 |
| --- |
| บท | 
* 1–6
* 6–9
* 10–13
* 13–17
* 18–20
* 21–24
* 25–27
* 27–30
* 30–34
* 35–38
* 38–40

 |
| บุคคล | 
* โมเสส
* วงศ์วานอิสราเอล
* เกอร์โชม
* ชิฟราห์และปูอาห์
* นาดับและอาบีฮู
* เบซาเลล
* พระราชธิดาของฟาโรห์
* ฟาโรห์
* มหาปุโรหิตแห่งอิสราเอล
* มาราห์
* มิเรียม
* เยโธร
* โยชูวา
* ศิปโปราห์
* อาโรน
* อิธามาร์
* เอลิม
* เอลีเอเซอร์
* โอโฮลีอับ

 |
| วัตถุ | 
* ขนมปังเฉพาะพระพักตร์
* คันประทีป
* เครื่องหอมถวาย
* โคทองคำ
* ตะกร้าต้นกก
* เตฟิลลิน
* พระที่นั่งกรุณา
* พลับพลา
* พุ่มไม้ที่มีเปลวไฟ
* มานา
* ไม้เท้าโมเสส
* ไม้เท้าอาโรน
* เสาเมฆและเสาเพลิง
* เสาอาเช-ราห์
* เสื้อตำแหน่งของปุโรหิต
	+ ชั้นใน
	+ ทับทรวง
	+ ผ้ามาลา
	+ แผ่นหน้าผากทองคำ
	+ สายรัดเอว
	+ เสื้อยาวกรอมเท้า
	+ เสื้อคลุม
* หีบแห่งพันธสัญญา
* อ่างทองสัมฤทธิ์

 |
| สถานที่ | 
* ชูร์
* ถิ่นทุรกันดารสิน
* ทะเลแดง
* ปิหะหิโรท
* พี-ราเมส
* ภูเขาซีนาย
* ภูเขาโฮเรบ
* มัสสาห์และเมรีบาห์
* ยุทธการที่เรฟีดิม
* สถานที่ของการอพยพ
* อียิปต์

 |
| วลี | 
* จงระลึกถึงวันสะบาโต ถือเป็นวันบริสุทธิ์
* ด้วยพระหัตถ์ทรงฤทธิ์และด้วยพระกรที่เหยียดออก
* ตาต่อตา ฟันต่อฟัน
* บาอัลเซโฟน
* พระเจ้าผู้ทรงมหิทธิฤทธิ์
* เราเป็นผู้ซึ่งเราเป็น

 |
| เหตุการณ์ | 
* การอพยพ
* ภัยพิบัติแห่งอียิปต์
* บัญญัติ 10 ประการ
* ศิปโปราห์ที่โรงแรม

 |
| 

|  |  |  |
| --- | --- | --- |
| ← ปฐมกาล |  | เลวีนิติ → |

 |